ICF

Mindfulness-Based Stress Reduction (MBSR)
2026-04-21
Osvedčený 8-týždňový mindfulness program MBSR vnesie všímavosť do vášho každodenného života. Kurz zvyšuje pocit vnútorného pokoja a schopnosť prežívať radosť. Naučíte sa v ňom sa zručnejšie narábať s prežívaním stresu, náročnými myšlienkami, či emóciami.
MBSR program prehlbuje kompetencie súvisiace s koučingom – vedomú prítomnosť, hlboké počúvanie, vnímanie svojej vnútornej skúsenosti, sprítomnenie sa v tele a možnosť vystúpenia z vlastnej reaktivity či vzorcov. Okrem zručností všímavosti a súcitu sa v ňom budeme venovať aj poznatkom z modernej neurovedy (napr. Default Mode Network, polyvagálna teória realisticky) a ich prepojeniu s naším prežívaním.
Kurz je praktický a vysoko zážitkový, jeho súčasťou sú materiály na štúdium doma, nahrávky meditácii a práca s vlastnou skúsenosťou. Vedie ho Eva Zavacká, lektorka MBSR a MBCL (Mindfulness-Based Compassionate Living) certifikovaná v Institute for Mindfulness-Based Approaches v Berlíne a absolventka dlhodobých výcvikov učiteľa mindfulness v Nemecku a v UK.
Kedy: Utorky od 21.4.2026 do 9.6.2026 od 18:00 do 20:30 naživo v Bratislave
Pre členov ICF/SAKo ponúkame kurz so zľavou 10 %. Prihláste sa do stredy, 15. apríla 2026.
Viac info a prihláška

Seminár: Ako sa stať medzinárodne certifikovaným koučom ICF
2026-04-29 17:30 - 19:30 (Europe/Bratislava)
Seminár je otvorený pre všetkých členov ICF, SAKO a potenciálnych záujemcov o členstvo v ICF a/alebo certifikáciu v ICF. Vysvetlíme ICF definíciu koučovania, zmysel členstva a certifikácie v ICF, požiadavky, ktoré treba spĺňať aj postup.
Seminár je akciou Slovenskej pobočky ICF a je bez poplatkov, k ničomu vás nezaväzuje, len sa dozviete aké podmienky musíte splniť ak chcete získať medzinárodnú certifikáciu.
Treba sa vopred prihlásiť.
Seminár je určený pre:
1. tých, ktorý už majú špecificky koučovacie vzdelanie a zaujímajú ich len ďalšie podmienky a proces certifikácie,
2. a aj pre tých, ktorý žiadne koučovacie vzdelanie nemajú a potrebujú zistiť aké potrebujú, aby sa mohli medzinárodne certifikovať.
Seminár je veľmi pragmatický a vysvetlí:
1. ICF definíciu koučovania a požiadavky na výcvik (ICF = medzinárodná federácia koučov, najväčšie svetové teleso združujúce profesionálnych koučov a zabezpečujúce nezávislé certifikácie).
2. Čo všetko okrem výcviku potrebujete — prax, mentoring, atď.
3. Proces a časové limity certifikačného procesu.
4. Voliteľné: pre tých, ktorí nemajú koučovací výcvik a chcú sa dozvedieť viac o našej koučovacej škole, ktorá je certifikovaná ICF a akreditovaná ministerstvom školstva, zodpovieme všetky otázky o štúdiu.
Termín:
29.04. 2026 od 17.30 do 19.30
Miesto konania:
Školiace centrum Business Coaching College,
Karloveské rameno 3498/6, 841 04 Bratislava
Seminár vedie:
Zuzana Karpinská
bývalá prezidentka ICF na Slovensku a dlhoročná členka predsedníctva ICF
Denisa Kmecová
bývalá prezidentka SAKO (Slovenskej asociácie koučov) a členka predsedníctva ICF
Prihlásiť sa môžete tu:
Kliknutím na tento link vyplňte prihlášku na seminár zadarmo.

Káva s koučom 2026
2026-05-11 08:00 - 2026-05-17 17:00
V rámci podujatia Káva s profesionálnym koučom máte možnosť zažiť bezplatné 45-minútové koučingové sedenie s profesionálnymi certifikovanými koučmi z ICF a SAKo.
Toto podujatie je určené pre všetkých, ktorí uvažujú o spolupráci s koučom a chcú si koučing vyskúšať na vlastnej koži.
Podujatie pripravujeme pre širokú verejnosť. Ak ste profesionálny kouč a hľadáte peer koučing, supervíziu alebo mentoring, odporúčame obrátiť sa priamo na kolegu, s ktorým chcete spolupracovať.
Koučingové stretnutia prebiehajú v termíne 11. – 17. mája 2026(podľa dostupnosti jednotlivých koučov).
Tento rok sa do podujatia zapojilo 27 koučov a koučiek, ktorí Vám ponúkajú spolu viac ako 180 koučingových stretnutí.
Zoznam zapojených koučov, u ktorých je možné rezervovať si bezplatné sedenie, si môžte pozrieť >>TU<<

Onboarding nových členov
2026-05-11 14:30 - 15:30
Milí kouči a koučky,
pozývame vás na úvodné onboardingové a informačné stretnutie ICF Slovenská pobočka
– priestor, kde sa dozviete všetko podstatné o tom, čo ICF na Slovensku robí a ako môže byť
práve vám oporou v profesijnom raste.
KEDY: pondelok 11.mája 2026 / 14:30 – 15:30
KDE: Zoom link
Pre koho je stretnutie určené?

Pre nových členov, ktorí chcú naplno využiť potenciál členstva, ale aj pre tých, ktorí
zatiaľ takéto stretnutie ešte neabsolvovali
Pre záujemcov, ktorí si chcú vytvoriť obraz o tom, či sú ICF aktivity a komunita to
pravé pre nich

Dozviete sa:

Predstavíme poslanie, víziu a stratégiu našej pobočky
Zoznámite sa s členmi vedenia a organizačnou štruktúrou
Dozviete sa viac o minulých aj aktuálnych aktivitách, a o tom, čo chystáme
Ukážeme Vám, ako podporujeme vzdelávanie a rozvoj koučovacích zručností
Priblížime benefity členstva
Povieme Vám, ako Vám aktivity, ktoré organizujeme, môžu pomôcť so získaním ICF certifikátu, alebo jeho obnovy
Vysvetlíme, ako sa stať členom, ak ešte nie ste
A samozrejme, dáme priestor aj Vašim otázkam

Registrovať sa na stretnutie môžete >>TU<<
Tešíme sa na vás!
Tím ICF Slovenská pobočka

SYSTEMICKÝ KOUČING KURZ
2026-05-13
SYSTEMICKÝ KOUČING KURZ
Koučovanie klienta zohľadňujúc vzťahy a systémovú dynamiku, ktorá ho presahuje.

Medzinárodné akreditované označenie: Systemic coaching course – coaching individual clients by acknowledging relationships and system dynamics beyond the individual.
Tento kurz je akreditovaný medzinárodnou federáciou koučovania (ICF). Má ICF akreditáciu druhého stupňa – po základnom výcviku ho môžete použiť na získanie ďalších hodín k PCC certifikácii.
Kurz je určený pre koučov, ktorí už majú základný výcvik v koučovaní v rozsahu aspoň 60 hodín. Je vedený interaktívnym spôsobom a je zameraný na prax. Nevysvetľuje základy, predpokladá, že účastník už vie viesť koučovací rozhovor podľa ICF kompetencií.
Výcvik vedú: Zuzana Karpinská, PCC a Denisa Kmecová, PCC
Lektorky sú autorky knihy Koučovanie podľa pyramídy – zrozumiteľný návod ako viesť transformačný rozhovor v biznise aj osobnom živote. Sú ICF registrované mentorky koučovania.

Rozsah: 3 × 2 dni v trvaní 4 mesiacov
Cena: 1760 EUR + DPH 23 %= 2164,80 EUR / osoba (10 tréningových dní)
Miesto konania: Školiace centrum Business Coaching College
Karloveské rameno 3498/6, 841 04 Bratislava
TERMÍNY:
1. 13.05.2026 – 14.05.2026 | modul Mapovanie systémov vzťahov v koučovaní
2. 17.06.2026 – 18.06.2026 | modul Práca so skrytými lojalitami
3. 30.09.2026 – 01.10.2026 | modul Práca so vzorcami a systemická práca v organizáciách
Viac informácií o výcviku a jednotlivých moduloch
Viac informácií o Business Coaching College

Diploma in Business Coaching
2026-05-14
Výcvik, ktorý posunie vaše koučovanie do väčšej hĺbky
Ak chcete rozvíjať koučovanie nielen na úrovni techník, ale aj na úrovni hlbšieho porozumenia človeku, vzťahom a systému, tento program môže byť pre vás.
Pozývame vás na 9-modulový, 175-hodinový výcvik v psychodynamickom koučovaní, akreditovaný na Level 2 podľa štandardov International Coaching Federation. Program je určený koučom, ktorí chcú rozvíjať nielen koučovacie kompetencie, ale aj
schopnosť pracovať s hlbšími dynamikami klienta, vzťahu a organizačného kontextu.
Program stojí na troch pilieroch
– Koučovacie kompetencie a filozofia
Rozvoj profesionálnych koučovacích zručností v súlade s ICF kompetenciami.
– Transakčná analýza
o Hlbšie porozumenie jednotlivcovi, vzťahom a psychologickým dynamikám v koučovaní.
– Systémové myslenie
o Schopnosť pracovať s kontextom klienta – tímom, organizáciou aj širším systémom.
Veríme, že koučovanie má najväčší vplyv vtedy, keď prepája individuálny rozvoj s pochopením systému a zároveň prináša nové vhľady do často nevedomých presvedčení klienta.
Čo výcvik obsahuje
– 175 hodín špecifického koučovacieho vzdelávania
– 9 × dvojdňový modul
– 10 mentorských hodín počas výcviku
– 2 skupinové supervízie po ukončení programu
– študijné materiály a videá na samoštúdium v online priestore
– podporu v oblasti rozvoja koučovacej praxe
– záverečnú skúšku a prípravu na certifikáciu v ICF
Pre koho je výcvik určený
Program je vhodný pre začínajúcich aj skúsených koučov, ktorí chcú rozvíjať svoj štýl
koučovania systematicky a do väčšej hĺbky, bez ohľadu na to, či chcú pracovať alebo pracujú
v biznis prostredí alebo v menej formálnych oblastiach.
Každého účastníka sprevádzame individuálne – s dôrazom na jeho jedinečný štýl, silné
stránky a rozvojové potreby.
Pracujeme v malých výcvikových skupinách, aby každý účastník dostal dostatok priestoru na
tréning, spätnú väzbu a vlastný rozvoj.
Výcvikom sprevádzajú Silvia Pavlík Gallová, MCC a Michaela Svrčková, PCC
O našej škole
Program organizuje Via Institute, škola koučovania zameraná na psychodynamické prístupy,
transakčnú analýzu a hlbinné koučovanie v organizáciách.
Naše programy sú určené pre koučov, ktorí chcú rozvíjať profesionálnu identitu, kompetencie
aj schopnosť pracovať s komplexnými situáciami klientov.
Termín: máj 2026 – január 2027
Miesto: Bratislava, Via Institute, Krásna 29
Bližšie informácie nájdete tu:
https://www.viainstitute.eu/programy/diploma-in-business-coaching/
Ak vás program zaujíma, radi vám pošleme brožúrku s podrobnými informáciami alebo sa s vami stretneme na krátkom informačnom rozhovore. Stačí nám napísať na: silvia.gallova@viainstitute.eu

BIZNIS KOUČING KURZ
2026-05-20
Transformačné rozhovory v práci, zlepšujúce vzťahy a zvyšujúce efektivitu práce.

Medzinárodné akreditované označenie:
Business coaching course – transformational conversations at work, improving relationships, and increasing work effectiveness
Tento kurz je akreditovaný medzinárodnou federáciou koučovania (ICF) ako základný kurz k získaniu medzinárodnej certifikácie kouča. Kurz má 76 hodín špecificky koučovacieho vzdelávania akreditovaného ICF.
Základný výcvik koučovania, určený pre ľudí z biznisu, pre riadiacich pracovníkov, pre budúcich koučov a pre každého, kto pracuje s ľuďmi. Je vedený interaktívnym spôsobom a zameraný na prax.
Výcvik vedú: Zuzana Karpinská, PCC a Denisa Kmecová, PCC
Lektorky sú autorky knihy Koučovanie podľa pyramídy – zrozumiteľný návod ako viesť transformačný rozhovor v biznise aj osobnom živote. Sú ICF registrované mentorky koučovania.

Rozsah: 5 × 2 dni v trvaní 5 až 6 mesiacov
Cena: 2360 EUR + DPH 23 %= 2902,80 EUR / osoba (10 tréningových dní)
Miesto konania: Školiace centrum Business Coaching College
Karloveské rameno 3498/6, 841 04 Bratislava
TERMÍNY:
1. 20.05.2026 – 21.05.2026 | modul Od problému k riešeniu
2. 01.07.2026 – 02.07.2026 | modul Od otázky k odpovedi
3. 09.09.2026 – 10.09.2026 | modul Od obsahu k spôsobu
4. 07.10.2026 – 08.10.2026 | modul Od presvedčení k hodnotám
5. 09.12.2026 – 10.12.2026 | modul Od aktivity k zmyslu
Viac informácií o výcviku a jednotlivých moduloch
Viac informácií o Business Coaching College

Koučing vo svetle viery
2026-05-23
Kresťanská antropológia ako základ praxe kresťanského kouča
Program je určený koučom, ktorí chcú svoju prax vedome ukotviť v kresťanskom pohľade na človeka. Ponúka jasnosť v kresťanských antropologických východiskách a v spôsoboch, ako ich prakticky premietnuť do koučovacieho procesu bez ohľadu na to, či je klient veriaci alebo nie.
Program je vystavaný v súlade s kompetenciami kresťanských koučov podľa CCNI (Christian Coaches Network International), ktoré vychádzajú z kompetencií ICF. Od účastníkov sa očakáva, že už absolvovali základný koučovací výcvik v rozsahu minimálne 60 hodín, vedia viesť koučovací rozhovor a sú ochotní rešpektovať Etický kódex kresťanského kouča CCNI.
Program začína 23. mája 2026 celodenným workshopom v Bratislave a pokračuje tromi online stretnutiami 25. 5., 1. 6. a 8. 6. 2026.
Viac informácií a prihláška
https://www.krestanskykouc.sk/produkt/programy/koucing-vo-svetle-viery/

Peer Camp 2026
2026-05-29 - 2026-05-30
PEER CAMP 2026
Dátum: 29.5. – 30.5.2026
Čas:
29.05.2026: 12.00 – 18:30 hod.
30.05.2026: 09.00 – 12.45 hod.
Miesto konania:
Penzión Harmónia
Okružná 3173
900 01 Modra – Harmónia
www.penzionharmonia.com
www.facebook.com/penzionharmoniamodra
Témy a prezentujúci kouči:
Profantová Andrea – IFS model a jeho integrácia do koučovania

Internal Family Systems vzniklo ako terapeutický model, ktorý pracuje s vnútorným systémom klienta, no v posledných 13 rokoch sa učí aj v alternatíve koučovania s IFS.
IFS je intuitívny psycho-spirituálny model, ktorý umožňuje klientom zmapovať ich vnútorný svet a navnímať tak svoje vnútorné konflikty, opakujúce sa vzorce, silné emócie a ďalej s nimi pracovať.
IFS ponúka jazyk aj štruktúru pre prácu s „časťami“, ktoré chránia, tlačia, brzdia alebo nesú zranenia bez patologizovania.
Témy workshopu

základné princípy modelu IFS a prieniky s koučovaním,
koncept Self a jeho využitie v koučovacom vzťahu,
vnútorné časti systému,
základné mapovanie častí.

Praktický workshop s dôrazom na bezpečnosť, etiku a prenositeľnosť do praxe.
Andrea Profantová
Profesionálna koučka, mentorka a facilitátorka. Po 13 rokoch v korporátnom leadershipe sa od roku 2011 venuje rozvoju lídrov a tímov v komerčnej sfére, aj podpore jednotlivcov a párov na ich ceste k vlastnej vnútornej rovnováhe. Kombinuje SF koučing, so zážitkovými metódami a hlbokými transformatívnymi vhľadmi a v koučovaní rada využíva čistý jazyk (Clean Language Approach).
Aktuálne je v 2. leveli výcviku Koučovanie s IFS.
Timková Eva – „Klient a jeho vnútorná pripravenosť na zmenu“ …. alebo
„Ako spoznáte, že nekoučujete možnosti klienta ale svoju predstavu o jeho potenciály?“
Pozrieme sa na mapu psychologickej zmeny – teda na to, akými postupnými štádiami sa zmena deje podľa Transtheoretického modelu (TTM).
Zameriame sa na to, ako podľa postoja, verbálnych a neverbálnych prejavov klienta odhadnúť, v akom štádiu zmeny sa nachádza.
Otvoríme otázku, aký typ podpory môže byť v jednotlivých fázach etický a zároveň účinný.
Eva Timková je certifikovaná koučka v ICF (PCC) a v SAKO (MKcS).

Má dlhoročné skúsenosti v oblasti výroby, služieb, vzdelávania, rozvoja ľudských zdrojov a personálneho poradenstva.
Okrem koučovania pôsobí aj ako mentorka, supervízorka a lektorka vzdelávaco-rozvojového projektu „Akadémia koučovania“.
Dlhodobo sa venuje podpore a praktickému uplatňovaniu koučovacieho prístupu v školstve a vo firemnej kultúre.

PEER CAMPOM sprevádza a vedie: Dalibor Bednařík, PCC
PROGRAM:
Piatok:
12:30 – 14:00 Obed
14:00 – 14:30 Úvod (organizačné info, slovo vedenia ICF SK)
14:30 – 16:00 Eva Timková
16:00 – 16:30 Prestávka
16:30 – 18:00 Andrea Profantová
18:00 – 18:30 30min diskusiu na temu Hranica mezi koucingom a terapiou s Andy Profantovou
18:30 – Večera
Voľný program/socializácia/diskusie
Sobota:
9:00 – 10:30 Eva Timková
10:30 – 10:45 Prestávka
10:45 – 12:15 Andrea Profantová
12:15 – 12:45 Uzavretie
Peer Camp je určený pre členov ICF Slovak Charter Chapter, SAKO, EMCC a každého, kto má koučingový výcvik aspoň 60 hodín.
Vedenie a koordinácia Peer Campu: Dalibor Bednařík

Počet CCE kreditov zverejníme po ich schválení. Certifikáty sa vystavujú pre členov OZ ICF – Slovenská pobočka bezplatne, pre nečlenov za poplatok 10 €.

Cena:
65 € pre členov ICF SK
85 € pre členov ICF Global a SAKO
105 € pre nečlenov (nečlen musí dokladovať vzdelanie kouča v min. rozsahu 60 hodín)

Cena zahŕňa: prenájom spoločenskej miestnosti, 2 x coffee break s občerstvením a piatkový obed a večeru. Nie je v nej zahrnuté: ubytovanie a sobotňajšie raňajky, prípadne sobotňajší obed – to je individuálna záležitosť každého účastníka. Poplatok je určený len na úhradu prenájmu a občerstvenia.
STORNO POPLATKY: Uhradený poplatok za účasť na Peer Campe vám vrátime, ak sa odhlásite viac ako 3 týždne pred konaním Peer Campu (t. j. najneskôr 8.5.2026). V prípade neskoršieho odhlásenia poplatok nevraciame, ale môžete namiesto seba poslať náhradníka. V každom prípade nás o svojej neúčasti informujte čo najskôr (info@icf.sk).

UBYTOVANIE:
Ubytovanie je možné priamo v penzióne Harmónia v dvojlôžkových izbách s vlastným sociálnym zariadením, s balkónom s výhľadom na záhradu, TV a pripojením na internet. Každý záujemca si ubytovanie vybavuje sám.
Rezervovať si ho môžete e-mailom na adrese: info@penzionharmonia.com. Počet miest je obmedzený.

PRIHLASIŤ SA MÔŽETE >>TU<<

LIFE KOUČING KURZ
2026-06-10
Životný koučing – transformačné rozhovory meniace životy

Medzinárodné akreditované označenie:
Life coaching – transformational conversations changing lives.
(Životný koučing – transformačné rozhovory meniace životy)
Tento kurz je akreditovaný medzinárodnou federáciou koučovania (ICF) ako základný kurz k získaniu medzinárodnej certifikácie kouča. Kurz má 76 hodín špecificky koučovacieho vzdelávania akreditovaného ICF.
Základný výcvik koučovania, určený pre ľudí, ktorí sa chcú naučiť koučovať predovšetkým životné témy. Je vedený interaktívnym spôsobom a zameraný na prax.
Výcvik vedú: Zuzana Karpinská, PCC a Denisa Kmecová, PCC
Lektorky sú autorky knihy Koučovanie podľa pyramídy – zrozumiteľný návod ako viesť transformačný rozhovor v biznise aj osobnom živote. Sú ICF registrované mentorky koučovania.

Rozsah: 5 × 2 dni v trvaní 8 mesiacov
Cena: 2360 EUR + DPH 20 %= 2832 EUR / osoba (10 tréningových dní)
Miesto konania: Školiace centrum Business Coaching College
Karloveské rameno 3498/6, 841 04 Bratislava
TERMÍNY:
1. 10.06.2026 – 11.06.2026 | modul Sformulovanie klientovho zámeru a cieľa
2. 08.07.2026 – 09.07.2026 | modul Objavovanie osobnej sily a počúvanie klienta
3. 16.09.2026 – 17.09.2026 | modul Práca s vnútornými hodnotami a limitujúcimi presvedčeniami
4. 14.10.2026 – 15.10.2026 | modul Práca s vnútornými a vonkajšími prekážkami klienta
5. 02.12.2026 – 03.12.2026 | modul Bilančné rozhovory s klientom
Viac informácií o výcviku a jednotlivých moduloch
Viac informácií o Business Coaching College
